-εμο---ολι--τατου--νωτ- [τ]α τε αλλα [μετ ευ]νοια[ς -------] τοις νησιωταις οσα προς ενεα- και βακχωιντα βοιωτον την τε ευνοιαν [ην δια]τελει εχων σωστρατος προς τους νησιωτας και οτι χρειας παρεχεται τοις αφικνουμενοις [π]ρος τον βασιλεα μετα πασης προθυμιας και [λεγων] και πρασσων ο τι αν δυνηται αγαθον υπερ των [νησιω]των δεδοχθαι τοις συνεδροις επαινεσαι με[ν σω]στρατον δεξιφανους κνιδιον αρετης ενεκα [και ευν]οιας ης εχων διατελει εμ παντι καιρωι εις [τον β]ασιλεα πτολεμαιον και τους νησιωτας και σ[τεφα]νωσαι αυτον χρυσωι στεφανωι απο δραχμ[ων αλ]εξανδρειων τρισχιλιων και ανακηρυξαι τον [σ]τεφανον [τοις] πρωτοις πτολεμαιειοις εν δηλωι δ[εδο]σθα[ι δε] αυτωι πολιτειαν εν πασαις ταις ν[ησοις οσαι] μετεχουσιν του συνεδριου αυτωι [και εκγονοις] και ατελειαν απαντων ων αν εισαγω[σιν και εξα]γωσιν και προεδριαν εμ πασι τοις αγωσιν και προσοδον προς βουλην και δημον ειαν του δεωνται πρωτοις μετα τα ιερα οπως δε και των ιερων ων θυουσιν οι νησιωται εν δηλωι τοις τε αλλοις θεοις και σωτηρι πτολεμαιωι και βασιλει πτολεμαιωι αποστελληται καθ εκαστην πανηγυριν επι την σωστρατου εστιαν γερας εις κνιδον αυτωι και εκγονοις καθαπερ αδελφοις επιμελεισθαι τους αει γινομενους επιμελητας της θυσιας το δε ψηφισμα τοδε αναγραψαι ει[ς σ]τηλην λιθινην και αναθειναι τους συνεδρους ει[ς] το εν δηλωι ιερον κατα ταυτα δε ψ[η]φισασθωσαν αι μετεχουσαι των πολεων του συνεδριου και αναγραψατωσαν εις στηλας λιθινας το δογμα τοδε και αναθετωσαν εις τα ιερα εν οις και αι αλλαι τιμαι παρ εκαστοις των νησιωτων εισιν αναγεγραμμεναι.
Delos — ca. 280 BC
 ca. 280 BC